stanford-oval/wikipedia huggingface dataset:
Claude-Jean Allouez

Claude-Jean Allouez (1622–1689) oli ranskalaissyntyinen jesuiitta lähetyssaarnaaja ja tutkimusmatkailija, joka matkusti Pohjois-Amerikassa ja kirjoitti retkistään alkuasukkaiden parissa.
Allouez vihittiin katoliseksi papiksi 1655. Hän saapui Quebeciin 1658 ja alkoi heti opiskella paikallisten heimojen kieliä tehdäkseen heidän parissaan lähetystyötä.
Allouez asettui Madelinin saarelle ja kartoitti lähiympäristöä. Hänen vuonna 1671 julkaisemansa kartta oli siihenastisista paras, ja lisäsi eurooppalaisten tietämystä alueesta.
Allouezia kunnioitetaan Yhdysvalloissa, etenkin Wisconsinissa. Häntä on sanottu Amerikan katolisen kirkon perustajaksi.
Gennadi Prigoda

| Mitalit> Maa:   Neuvostoliitto.Miesten uinti. Olympialaiset  | Mitalit> Maa:   Neuvostoliitto.Miesten uinti. Olympialaiset  | Mitalit> Maa:   Neuvostoliitto.Miesten uinti. Olympialaiset  | Maa:   Neuvostoliitto> Miesten uinti. |
| --- | --- | --- | --- |
|  Hopeaa | Soul 1988 | 4 × 100 m vapaauinti |  |
|  Pronssia | Soul 1988 | 50 m vapaauinti |  |
Maa:   IVY
|  Hopeaa | Barcelona 1992 | 4 × 100 m vapaauinti |  |
|  Pronssia | Barcelona 1992 | 4 × 100 m sekauinti |  |
| EM-kilpailut  | EM-kilpailut  | EM-kilpailut  |  |
Maa:   Neuvostoliitto
|  Kultaa | Strasbourg 1987 | 4 × 100 m sekauinti |  |
|  Kultaa | Ateena 1991 | 4 × 100 m vapaauinti |  |
|  Hopeaa | Strasbourg 1987 | 50 m vapaauinti |  |
|  Hopeaa | Ateena 1991 | 50 m vapaauinti |  |
|  Pronssia | Strasbourg 1987 | 4 × 100 m vapaauinti |  |
Gennadi Prigoda (ven. Геннадий Пригода, s. 2. maaliskuuta 1965) on venäläinen entinen uimari ja olympiamitalisti, joka kilpaili Neuvostoliitolle ja IVY:lle. Prigoda voitti urallaan neljä olympiamitalia, joista kaksi oli hopeisia ja kaksi pronssisia. Hän sai yhden hopeisen ja yhden pronssisen mitalin sekä Soulin että Barcelonan olympialaisissa. Prigoda on menestynyt myös EM-kilpailuissa: näistä kilpailuista hän saavutti kaksi kultaista, kaksi hopeista ja yhden pronssisen mitalin.
Claude-Antoine Prieur-Duvernois

Claude-Antoine Prieur-Duvernois, tuntemattoman tekijän piirros.
Claude-Antoine Prieur-Duvernois (myös nimellä Prieur de la Côte-d’Or; 2. joulukuuta 1763 Auxonne – 11. elokuuta 1832 Dijon) oli ranskalainen kreivi, sotilas ja poliitikko. Hänet tunnetaan erityisesti Ranskan aseteollisuuden menestyksekkäästä järjestämisestä vallankumoussotien alkuvaiheessa.
Vallankumouksen puhjetessa vuonna 1789 Prieur-Duvernois oli pioneerijoukkojen luutnantti Ranskan armeijassa. Hänet ylennettiin huhtikuussa 1791 kapteeniksi ja valittiin saman vuoden lokakuussa edustajaksi kansalliskokoukseen. Hänet valittiin myös vuonna 1792 kansalliskonventtiin. Hän joutui kesäkuussa 1793 Caenissa vastavallankumouksellisten kapinallisten vangiksi ja vapautui vasta pari kuukautta myöhemmin. Prieur-Duvernois kutsuttiin Ranskaa tosiasiassa hallinneeseen Yhteishyvän valiokuntaan 14. elokuuta 1793 yhdessä upseeriystävänsä Lazare Carnot’n kanssa. Carnot otti valiokunnassa harteilleen sotilasoperaatioiden suunnittelun, Prieur-Duvernois varusteluasiat. Hän uudelleenjärjesti aseiden ja ammusten valmistuksen valtion alaisuuteen ja käytti hyväkseen eturivin insinöörien ja oppineiden neuvoja. Vaikka Prieur-Duvernois’n toimet lisäsivät valtion vaikutusvaltaa talouselämässä, hän piti niitä vain tilapäisinä ratkaisuina eikä lämmennyt alempien yhteiskuntaluokkien vaatimille sosiaalisille uudistuksille.
Prieur-Duvernois tuki Carnot’ta valtataistelussa Maximilien Robespierrea vastaan, mutta ei osallistunut Robespierren syrjäyttämiseen. Sitä seuranneen jakobiinien vastaisen poliittisen vastareaktion yhteydessä hän joutui eroamaan yhteishyvän valiokunnasta lokakuussa 1794. Vuosina 1795–1798 hän oli viidensadan neuvoston jäsenenä. Prieur-Duvernois palasi vuoden 1799 brumairen vallankaappauksen jälkeen armeijaan evertiksi, mutta vetäytyi myöhemmin palveluksesta. Sen jälkeen hän omisti tapettitehtaan Pariisissa. Napoleonin hallinto antoi hänelle kreivin arvon vuonna 1808 ja myönsi hänelle eläkkeen vuonna 1811.
Metrijärjestelmän käyttöönotto Ranskassa vuonna 1795 oli suurelta osin Prieur-Duvernois’n ansiota. Hän oli myös yksi École Polytechnique -sotilaskoulun perustajista.
Commercyn kantoni

Commercyn kantonin sijainti Meusen departementissa.
Commercy on Ranskassa yksi Meusen departementin kantoneista (yleisneuvoston vaalipiiri). Se käsittää 14 kuntaa ja sen alueella asui vuoden 2015 alussa 12 518 ihmistä. Commercyn kantonin keskustoimisto on Commercyn kunnassa.
Kunnat

Commercyn kantonin kunnat:
| --- | --- |
 Boncourt-sur-Meuse  Chonville-Malaumont  Commercy  Euville  Frémeréville-sous-les-Côtes  Girauvoisin  Grimaucourt-près-Sampigny :  Geville  Lérouville  Mécrin  Pont-sur-Meuse  Saint-Julien-sous-les-Côtes  Vadonville  Vignot
Frode Andresen

Andresen MM-kisoissa 2008
Frode Andresen (s. 9. syyskuuta 1973 Rotterdam, Alankomaat) on norjalainen uransa lopettanut ampumahiihtäjä. Hän on olympiavoittaja ja maailmanmestari.
Andresen syntyi Rotterdamissa ja vietti yhteensä vuoden elämästään Kapkaupungissa Etelä-Afrikassa, Lagosissa Nigeriassa ja Nairobissa Keniassa.
Frode Andresen aloitti ampumahiihtouransa vuonna 1985. Hän on osallistunut kolmiin olympialaisiin, kolmiintoista maailmanmestaruuskisoihin ja hiihtänyt maailmancupia kaudesta 1992–1993 lähtien. Hänellä on maailmancupin osakilpailuista 15 ykkössijaa, 15 kakkossijaa ja 17 kolmossijaa.
Andresen on kilpaillut myös maastohiihdon maailmancupissa parhaana saavutuksenaan 8. sija Holmenkollenin kisojen 50 kilometrin vapaan hiihtotavan kilpailussa maaliskuussa 2008.
Andresen on naimisissa ampumahiihtäjä Gunn Margit Andreassenin kanssa ja heillä oli vuonna 2004 syntynyt David-niminen poika, joka kuitenkin kuoli yllättäen, ilmeisesti epilepsiakohtaukseen, uudenvuodenpäivänä 2018.
Tilastoja

Olympialaiset
1998 Nagano hopeaa 10 km sprintti
2002 Salt Lake City kultaa 4 × 7,5 km viesti
2006 Torino pronssia 10 km sprintti
Ampumahiihdon maailmanmestaruuskilpailut
1999 Kontiolahti: pronssia 10 km sprintti, pronssia 4 × 7,5 km viesti
2000 Oslo: kultaa 10 km sprintti
2000 Lahti: hopeaa 4 × 7,5 km viesti
2001 Pokljuka: pronssia 4 × 7,5 km viesti
2007 Anterselva: hopeaa 4 × 7,5 km viesti, pronssia sekaviesti 4 × 6 km
Ampumahiihdon maailmancupin kokonaiskilpailu
1995/96: 11
1997/98: 9
1998/99: 11
1990/00: 6
2000/01: 3
2001/02: 5
2002/03: 6
2003/04: 8
2004/05: 15
2005/06: 9
2006/07: 21
Genesis (Genesiksen albumi)

| Genesis Genesis |
| --- | --- | --- |

Studioalbumin tiedot
 Julkaistu: 3. lokakuuta 1983
 Tuottaja(t): Genesis, Hugh Padgham
 Tyylilaji: poprock, taiderock
 Kesto: 45.33
 Levy-yhtiö: Charisma
Genesiksen muut julkaisut
| Three Sides Live 1982 | Genesis 1983 | Invisible Touch 1986 |
Singlet albumilta Genesis
 ”Mama” Julkaistu: 22. elokuuta 1983  ”That's All” Julkaistu: 3. lokakuuta 1983  ”Home by the Sea” Julkaistu: 31. lokakuuta 1983  ”Illegal Alien” Julkaistu: 23. tammikuuta 1984  ”Taking it All Too Hard” Julkaistu: kesäkuu 1984
Genesis (tunnetaan myös nimillä Shapes ja 1983) on englantilaisen rock-yhtye Genesiksen 3. lokakuuta 1983 julkaisema yhtyeen kahdestoista studioalbumi.
Albumi sisältää kaksi singlehittiä: "Mama" (UK#4) ja "That's All" (US#6, UK#16). Myös itse albumi menestyi hyvin kaupallisesti sillä se nousi listakärkeen Britanniassa ja yhdeksänneksi Yhdysvalloissa.
Kappaleet

Kaikki kappaleet säveltäneet Tony Banks, Phil Collins ja Mike Rutherford
Mama – 6.52 (san. Collins)
That's All – 4.25 (san. Collins)
Home by the Sea – 5.08 (san. Banks)
Second Home by the Sea – 6.06 (san. Banks)
Illegal Alien – 5.17 (san. Rutherford)
Taking it All Too Hard – 3.58 (san. Rutherford)
Just a Job to Do – 4.47 (san. Rutherford)
Silver Rainbow – 4.31 (san. Banks)
It's Gonna Get Better – 5.14 (san. Rutherford)
Kokoonpano

Tony Banks – kosketinsoittimet, taustalaulu
Mike Rutherford – kitara, basso, taustalaulu
Phil Collins – rummut, lyömäsoittimet, laulu
↑  Genesis songs and albums officialcharts.com. Viitattu 12.6.2024.
↑  Genesis Chart History billboard.com. Viitattu 12.6.2024.
Gilles Binchois

Guillaume Dufay (vasemmalla) ja Gilles Binchois. Martin le Franc: "Champion des Dames", Arras 1451.
Gilles Binchois (noin 1400 – 20. syyskuuta 1460) oli alankomaalainen säveltäjä, joka oli yksi oman aikansa arvostetuimmista säveltäjistä[lähde? ].
Binchois'n sävellykset olivat hyvin melodisia. Monet hänen aikalaisensa ottivat niistä vaikutteita omiin teoksiinsa[lähde? ]. Binchois sävelsi sekä maallista että uskonnollista musiikkia.
Daniel Mary Gorman

Daniel Mary Gorman (12. huhtikuuta 1861 Wyoming, Iowa – 9. kesäkuuta 1927) oli yhdysvaltalainen roomalaiskatolinen piispa. Hänet vihittiin papiksi 24. kesäkuuta 1893 ja nimitettiin Boise Cityn hiippakunnan johtoon 8. helmikuuta 1918. Piispaksi vihkiminen seurasi 1. toukokuuta. Pääkonsekraattorina toimi Giovanni Vincenzo Bonzano, jota avustivat Mathias Clement Lenihan ja Joseph Sarsfield Glass. Gorman asetettiin virkaansa 15. toukokuuta.
Gorman oli mukana konsekroimassa Edward Daniel Howardia. Hän kuoli 66-vuotiaana virassa, ja hänen seuraajakseen nimitettiin Edward Joseph Kelly.
Gennadi Roždestvenski

Gennadi Roždestvenski
Gennadi Roždestvenski (4. toukokuuta 1931 – 16. kesäkuuta 2018) oli venäläinen kapellimestari ja opettaja Moskovan konservatoriossa. Hän johti pitkään Moskovan Bolšoi-teatterin orkesteria. Gennadi Roždestvenski on tehnyt yli 500 klassista levytystä, ja hänellä on laaja kansainvälinen ura vierailukapellimestarina.
Aiheesta muualla

Gennadi Roždestvenskin muistokirjoitus Helsingin Sanomissa
Daniel Mattens

Daniel Mattens (28. tammikuuta 1746 Porvoo – 8. elokuuta 1822 Kristiinankaupunki) oli suomalainen pormestari ja valtiopäivämies.
Mattensin vanhemmat olivat Mecklenburgista kotoisin ollut välskäri, asessori Johan Henrik Mattens ja Anna Maria Forsskåhl. Mattens tuli ylioppilaaksi 1764. Hän oli Turun hovioikeuden auskultantti ja ylimääräinen kanslisti 1767, Kristiinankaupungin pormestari vuodesta 1774 ja asessori 1802. Laamannin arvonimen hän sai samana vuonna. Ruotsin säätyvaltiopäivillä Mattens oli edustaja  1778–1779 ja 1786. Hän oli myös porvarissäädyssä valtiopäiväedustaja  Porvoon valtiopäivillä 1809.
Gilles De Bilde

Gilles De Bilde
Gilles De Bilde (s. 9. kesäkuuta 1971 Zellik, Belgia) on belgialainen jalkapalloilija, joka edustaa KVC Willebroek-Meerhofia. Hänen pelipaikkansa on hyökkääjä.
De Bilde on edustanut seuratasolla myös Eendracht Aalstia, Anderlechtia, Sheffield Wednesdaytä, PSV Eindhovenia ja Lierseä. Hän voitti Belgian kultaisen kengän vuonna 1994.
Belgian maajoukkueessa De Bilde on pelannut 25 ottelua ja tehnyt niissä kaksi maalia.
Belgian joukkue – Jalkapallon EM-kilpailut 2000
1 De Wilde |
2 Deflandre |
3 Valgaeren |
4 Staelens |
5 Clement |
6 Vanderhaeghe |
7 Wilmots |
8 Goor |
9 E. Mpenza |
10 Strupar |
11 Verheyen |
12 De Vlieger |
13 Herpoel |
14 Walem |
15 Peeters |
16 Nilis |
17 Léonard |
18 Van Kerckhoven |
19 Van Meir |
20 De Bilde |
21 M. Mpenza |
22 Hendrikx |
Valmentaja Waseige
Commerzbank Tower

Commerzbank Tower Frankfurtissa.
Commerzbank Tower on pilvenpiirtäjä Frankfurt am Mainin kaupungissa, Saksassa. Vuosina 1994–1997 rakennetun pilvenpiirtäjän on suunnitellut isobritannialainen arkkitehti Norman Foster. Antenni mukaan laskettuna pilvenpiirtäjän korkeus on 300 metriä, ilman antennia 259 metriä.
Commerzbank Towerin rakentaminen maksoi noin 600 miljoonaa Saksan markkaa. 56-kerroksinen rakennus kantoi vuosien ajan Euroopan korkeimman rakennuksen titteliä, kunnes sen ohitti Moskovan 264-metrinen Voiton palatsi joulukuussa 2003. Saksan korkein rakennus se on edelleen. Sitä kutsutaan myös maailman ensimmäiseksi ekopilvenpiirtäjäksi. Nimitys juontuu siitä, että pilvenpiirtäjä käyttää enimmäkseen luonnollista ilmanvaihtoa .
Pilvenpiirtäjässä pitää pääkonttoriaan pankkiyhtiö Commerzbank AG.
Aiheesta muualla

Kuvia tai muita tiedostoja aiheesta Commerzbank Tower Wikimedia Commonsissa
Emporis.com - Commerzbank Tower
Structurae.de - Commerzbank Tower
Gennadi Tsygankov

| Mitalit | Mitalit | Mitalit |  |
| --- | --- | --- | --- |
|  Gennadi Tsygankov |  Gennadi Tsygankov |  Gennadi Tsygankov |  |
Maa:   Neuvostoliitto
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Sapporo 1972 | jääkiekko |  |
|  Kultaa | Innsbruck 1976 | jääkiekko |  |
Gennadi Dmitrijevitš Tsygankov (ven. Геннадий Дмитриевич Цыганков, 16. elokuuta 1947 Vanino – 16. helmikuuta 2006 Pietari, Venäjä) oli venäläinen jääkiekkoilija, pelipaikaltaan puolustaja. Tsygankov pelasi 201 ottelua Neuvostoliiton maajoukkueessa vuosina 1971–1979, joissa hän teki 34 maalia. Seuratasolla hän edusti TsSKA Moskovaa, SKA Habarovskia ja SKA Leningradia. Tsygankov oli hyvä alivoima- ja kulmapelaaja.
Saavutukset

jääkiekon olympiakultaa vuosina 1972 ja 1976
kuusi jääkiekon maailmanmestaruutta vuosina 1971, 1973, 1974, 1975, 1978 ja 1979
yhdeksän Neuvostoliiton mestaruutta
Summit-sarjan otteluissa Kanadaa vastaan 1972
Clatsopin piirikunta

Clatsopin piirikunta (engl. Clatsop County) on Yhdysvaltojen Oregonin osavaltiossa sijaitseva piirikunta. Sen väkiluku oli 418 187 vuonna 2019. Piirikunnan hallintokeskus on Astorian kaupunki. Piirikunta on perustettu 22. kesäkuuta 1844.
Aiheesta muualla

Kuvia tai muita tiedostoja aiheesta Clatsopin piirikunta Wikimedia Commonsissa
Friðþjófr Uljaan saaga

Friðþjófr Uljaan saaga [fri:θjou:fr] (isl. Friðþjófs saga ins frækna) on  keskiaikainen islantilainen saaga, jonka kirjoittajaa ei tunneta. Se sijoittuu aikaan ennen Islannin asuttamista ja luetaan siksi muinaissaagoihin. Saaga kertoo Friðþjófr Þorsteinninpojasta, sognevuonolaisen talonpojan pojasta, joka ansaitsee lisänimensä rohkeudellaan, ja rakastuu Sognin kuninkaaksi kutsutun Belin tyttäreen Ingibjörgiin. Tämä on kuitenkin luvattu Sveanmaan (isl. Svíþjóð) kuningas Hringrille, ja alhaissyntyinen Friðþjófr saa siksi Ingibjörgin puolisokseen vasta lukuisten eri käänteiden jälkeen. Friðþjófr Uljaan saagasta on säilynyt kaksi versiota. Näistä lyhyempi on laadittu Islannissa 1200-luvun loppupuolella tai 1300-luvun alussa, mutta sen varhaisimmat säilyneet käsikirjoitukset ovat 1400-luvun lopulta (AM 510 4to). Saagan pitempi versio on todennäköisesti 1400-luvulta, ja se on säilynyt vain paperikopioina (AM 173 fol (Arkistoitu – Internet Archive); Stock. Papp. fol. no. 56 (Arkistoitu – Internet Archive)). Kaiken kaikkiaan saagasta on säilynyt useita kymmeniä käsikirjoituksia, mikä kertoo Friðþjófr Uljaan saagan olleen hyvin suosittu. Saagan lisäksi on säilynyt myös Friðþjófrin tarinaan liittyvää rímur-runoutta, josta saadut vaikutteet näkyvät saagan nuoremmassa versiossa.  Friðþjófr Uljaan saagaa ei ole suomennettu.
Käännökset ja editiot

Friðþjófs saga ins frækna teoksessa Rafn, C. C. (toim.) 1829–1830. Fornaldar sögur Nordrlanda, 2. Copenhagen: Popp, 63–100 (pitempi versio).
Fridthjofs saga hins Froekna teoksessa Eiríkr Magnússon & William Morris (käänt.). 1875. Three Northern Love Stories and Other Tales. London: Ellis & White, 69-121.
Larsson, Ludvig (toim.). 1893. Sagan och rimorna om Friðþiófr hin frækni. Samfund til udgivelse af gammel nordisk litteratur, 22. Copenhagen: Malmström.
Larsson, Ludvig (toim.). 1901. Friðþjófs saga ins frækna. Altnordische Saga-Bibliothek, 9. Halle: Niemeyer.
Friðþjófs saga ins frækna teoksessa Guðni Jónsson (toim.). 1954.  Fornaldar sögur Norðurlanda, 3. Akureyri: Íslendingasagnaútgáfan, 75–104.
Aiheesta muualla

Friðþjófs saga ins frækna muinaisislanniksi Heimskringla.no -sivustolla (lyhyempi versio)
Friðþjófs saga ins frækna muinaisislanniksi Snerpa.is -sivustolla (lyhyempi versio)
Friðþjófs saga ins frækna -bibliografia Stories for All Time: The Icelandic Fornaldarsögur (Arkistoitu – Internet Archive) -sivustolla
Com Truise

| Com Truise |
| --- | --- |
 Com Truise esiintymässä Way Back When Festival -festivaaleilla Dortmundissa.
Henkilötiedot
Koko nimi:  Seth Haley
Syntynyt: 1985 (ikä 38–39)
Ammatti:  muusikko, DJ
Muusikko
Taiteilijanimi:  Com Truise Sarin Sunday SYSTM Airliner
Aktiivisena:  2007–
Tyylilajit:  synthwave, chillwave
Levy-yhtiöt:  AMDISCS Ghostly International
Aiheesta muualla
Kotisivut
  [ Muokkaa Wikidatassa ] [ ohje ]  
Seth Haley, joka tunnetaan paremmin taiteilijanimeltään Com Truise (s. 1985), on yhdysvaltalainen elektronisen musiikin artisti Oneidasta, New Yorkista. Hän asuu nykyään Los Angelesissa, Kaliforniassa. Hänen taiteilijanimensä Com Truise on sananmuunnos yhdysvaltalaisen näyttelijän Tom Cruisen nimestä. Alun perin art directorina toiminut Com Truise julkaisi musiikkia aiemmin pseudonyymeillä Sarin Sunday, SYSTM ja Airliner.
Com Truisen synthwave-musiikki on saanut vaikutteita 1980-luvun musiikkityyleistä. Hän julkaisi esikois-EP:nsä Cyanide Sisters vuonna 2010 ja esikoisalbuminsa Galactic Melt vuonna 2011.
Diskografia > Studioalbumit

Galactic Melt (2011)
In Decay (2012)
Iteration (2017)
Persuasion System (2019)
Diskografia > EP:t

Cyanide Sisters (2010)
Fairlight (2011)
Wave 1 (2014)
Silicon Tare (2016)
Aiheesta muualla

Kuvia tai muita tiedostoja aiheesta Com Truise Wikimedia Commonsissa
Click

Wikisanakirjassa on tähän liittyvä sananselitys: .
Click voi tarkoittaa ainakin seuraavia:
Click, Milo Manaran albumi
Klik! (Click), komediaelokuva vuodelta 2006
Formula 1 -kausi 2000

Formula 1 -kausi 2000 oli 51. FIA:n Formula 1 -kausi. Se alkoi 12. maaliskuuta 2000 ja päättyi 22. lokakuuta seitsemäntoista kilpailun jälkeen.
Kauden yhteenveto

Kausi oli alusta asti Michael Schumacherin ja Mika Häkkisen välistä kamppailua maailmanmestaruudesta. Kauden alku sujui Schumacherin selvässä hallinnassa hänen voittaessaan kaksi ensimmäistä kilpailua ja Häkkisen keskeyttäessä ne. Kahden ensimmäisen GP:n jälkeen Häkkinen alkoi kuitenkin nousta sijoittumalla kaksi kertaa toiseksi ja voittamalla kerran ja kamppailu muuttui tasaisemmaksi.
Kauden puolivälin jälkeen Schumacher alkoi kärsiä epäonnistumisista. Hän keskeytti kolme kilpailua peräkkäin, ja Häkkinen voitti niistä yhden ja sijoittui kahdessa muussa toiseksi. Häkkisen voitettua vielä kaksi seuraavaakin kilpailua Schumacherin jäädessä toiseksi molemmissa McLaren-kuljettaja siirtyi kärkeen maailmanmestaruustaistelussa. 
Häkkinen johti kautta kolmanneksi viimeiseen kilpailuun, Indianapolisiin asti. Siellä Häkkinen keskeytti moottoririkon myötä kesken lupaavasti alkaneen kilpailun ja Schumacher karkasi kahdeksan pisteen päähän. Mestaruus ratkesi Schumacherille kauden toiseksi viimeiseksi kilpailussa Japanin Suzukassa kun hän voitti tiukan kilpailun Häkkisen jäädessä toiseksi. Tästä kaudesta alkoi Schumacherin huikea peräti viisi kautta jatkunut mestaruusputki. Kaikki kauden voitot oli Ferrarin ja McLaren-Mercedeksen ottamia. Voittoihin ylisivät Häkkisen ja Schumacherin lisäksi Rubens Barrichello ja David Coulthard.
Tallit ja kuljettajat

Seuraavat tallit ja kuljettajat kilpailivat Formula 1 -luokan maailmanmestaruudesta kaudella 2000.
| Talli | Valmistaja | Runko | Moottori | Renkaat | Nro | Kuljettajat | Testikuljettaja(t) |
| --- | --- | --- | --- | --- | --- | --- | --- |
|  West McLaren Mercedes | McLaren | MP4/15 | Mercedes FO110J 3.0 V10 | B | 1 |  Mika Häkkinen |  Olivier Panis |
|  West McLaren Mercedes | McLaren | MP4/15 | Mercedes FO110J 3.0 V10 | B | 2 |  David Coulthard |  Olivier Panis |
|  Scuderia Ferrari Marlboro | Ferrari | F1-2000 | Ferrari 049 3.0 V10 | B | 3 |  Michael Schumacher |  Luca Badoer |
|  Scuderia Ferrari Marlboro | Ferrari | F1-2000 | Ferrari 049 3.0 V10 | B | 4 |  Rubens Barrichello |  Luca Badoer |
|  Benson and Hedges Jordan | Jordan | EJ10 EJ10B | Mugen-Honda MF-301 HE 3.0 V10 | B | 5 |  Heinz-Harald Frentzen |  Tomáš Enge |
|  Benson and Hedges Jordan | Jordan | EJ10 EJ10B | Mugen-Honda MF-301 HE 3.0 V10 | B | 6 |  Jarno Trulli |  Tomáš Enge |
|  Jaguar Racing F1 Team | Jaguar | R1 | Cosworth CR-2 3.0 V10 | B | 7 |  Eddie Irvine |  Luciano Burti |
|  Jaguar Racing F1 Team | Jaguar | R1 | Cosworth CR-2 3.0 V10 | B | 7 |  Luciano Burti |  Luciano Burti |
|  Jaguar Racing F1 Team | Jaguar | R1 | Cosworth CR-2 3.0 V10 | B | 8 |  Johnny Herbert |  Luciano Burti |
|  BMW WilliamsF1 Team | Williams | FW22 | BMW E41 3.0 V10 | B | 9 |  Ralf Schumacher |  Bruno Junqueira  Jörg Müller |
|  BMW WilliamsF1 Team | Williams | FW22 | BMW E41 3.0 V10 | B | 10 |  Jenson Button |  Bruno Junqueira  Jörg Müller |
|  Mild Seven Benetton Playlife | Benetton | B200 | Playlife FB02 3.0 V10 | B | 11 |  Giancarlo Fisichella |  Hidetoshi Mitsusada |
|  Mild Seven Benetton Playlife | Benetton | B200 | Playlife FB02 3.0 V10 | B | 12 |  Alexander Wurz |  Hidetoshi Mitsusada |
|  Gauloises Prost Peugeot | Prost | AP03 | Peugeot A18 3.0 V10 | B | 14 |  Jean Alesi |  Stéphane Sarrazin |
|  Gauloises Prost Peugeot | Prost | AP03 | Peugeot A18 3.0 V10 | B | 15 |  Nick Heidfeld |  Stéphane Sarrazin |
|  Red Bull Sauber Petronas | Sauber | C19 | Petronas SPE 04A 3.0 V10 | B | 16 |  Pedro Diniz |  Enrique Bernoldi  Kimi Räikkönen |
|  Red Bull Sauber Petronas | Sauber | C19 | Petronas SPE 04A 3.0 V10 | B | 17 |  Mika Salo |  Enrique Bernoldi  Kimi Räikkönen |
|  Arrows F1 Team | Arrows | A21 | Supertec FB02 3.0 V10 | B | 18 |  Pedro de la Rosa |  Mark Webber |
|  Arrows F1 Team | Arrows | A21 | Supertec FB02 3.0 V10 | B | 19 |  Jos Verstappen |  Mark Webber |
|  Telefónica Minardi Fondmetal | Minardi | M02 | Fondmetal 3.0 V10 | B | 20 |  Marc Gené |  Fernando Alonso |
|  Telefónica Minardi Fondmetal | Minardi | M02 | Fondmetal 3.0 V10 | B | 21 |  Gaston Mazzacane |  Fernando Alonso |
|  Lucky Strike Reynard BAR Honda | BAR | 002 | Honda RA000E 3.0 V10 | B | 22 |  Jacques Villeneuve |  Darren Manning |
|  Lucky Strike Reynard BAR Honda | BAR | 002 | Honda RA000E 3.0 V10 | B | 23 |  Ricardo Zonta |  Darren Manning |
Osakilpailut

| Nro | Kilpailu | Päivämäärä | Rata | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Australian Grand Prix | 12. maaliskuuta | Melbourne |  Michael Schumacher |  Ferrari | Raportti |
| 2 |  Brasilian Grand Prix | 26. maaliskuuta | Interlagos |  Michael Schumacher |  Ferrari | Raportti |
| 3 |  San Marinon Grand Prix | 9. huhtikuuta | Imola |  Michael Schumacher |  Ferrari | Raportti |
| 4 |  Britannian Grand Prix | 23. huhtikuuta | Silverstone |  David Coulthard |  McLaren-Mercedes | Raportti |
| 5 |  Espanjan Grand Prix | 7. toukokuuta | Catalunya |  Mika Häkkinen |  McLaren-Mercedes | Raportti |
| 6 |  Euroopan Grand Prix | 21. toukokuuta | Nürburgring |  Michael Schumacher |  Ferrari | Raportti |
| 7 |  Monacon Grand Prix | 4. kesäkuuta | Monaco |  David Coulthard |  McLaren-Mercedes | Raportti |
| 8 |  Kanadan Grand Prix | 18. kesäkuuta | Circuit Gilles Villeneuve |  Michael Schumacher |  Ferrari | Raportti |
| 9 |  Ranskan Grand Prix | 2. heinäkuuta | Magny-Cours |  David Coulthard |  McLaren-Mercedes | Raportti |
| 10 |  Itävallan Grand Prix | 16. heinäkuuta | A1-Ring |  Mika Häkkinen |  McLaren-Mercedes | Raportti |
| 11 |  Saksan Grand Prix | 30. heinäkuuta | Hockenheimring |  Rubens Barrichello |  Ferrari | Raportti |
| 12 |  Unkarin Grand Prix | 13. elokuuta | Hungaroring |  Mika Häkkinen |  McLaren-Mercedes | Raportti |
| 13 |  Belgian Grand Prix | 27. elokuuta | Spa-Francorchamps |  Mika Häkkinen |  McLaren-Mercedes | Raportti |
| 14 |  Italian Grand Prix | 10. syyskuuta | Monza |  Michael Schumacher |  Ferrari | Raportti |
| 15 |  Yhdysvaltain Grand Prix | 24. syyskuuta | Indianapolis |  Michael Schumacher |  Ferrari | Raportti |
| 16 |  Japanin Grand Prix | 8. lokakuuta | Suzuka |  Michael Schumacher |  Ferrari | Raportti |
| 17 |  Malesian Grand Prix | 22. lokakuuta | Sepang |  Michael Schumacher |  Ferrari | Raportti |